b'\n_START_ARTICLE_\nVoittamaton isku\n_START_SECTION_\nVastaanotto ja j\xc3\xa4lkimaine\n_START_PARAGRAPH_\nHelsingin Sanomien televisiosivulla Mikael Fr\xc3\xa4nti kiittelee, ett\xc3\xa4 t\xc3\xa4m\xc3\xa4 \xe2\x80\x9dt\xc3\xb6rkyinen, uskomatonta karate-v\xc3\xa4kivaltaa ja USA:n muskeliuhoa tirskuva toimintaelokuva\xe2\x80\x9d on MTV:n ohjelmistossa piilotettu puoleny\xc3\xb6n j\xc3\xa4lkeiseen l\xc3\xa4hetysaikaan. Video-oppaassa vuodelta 1994 Kari Salminen valittaa, etteiv\xc3\xa4t nimekk\xc3\xa4\xc3\xa4t n\xc3\xa4yttelij\xc3\xa4tk\xc3\xa4\xc3\xa4n voi mit\xc3\xa4\xc3\xa4n Karate Kid -kliseit\xc3\xa4 toistavan materiaalin k\xc3\xb6yhyydelle. H\xc3\xa4n antoi elokuvan Suomessa julkaistulle VHS-kasettiversiolle yhden t\xc3\xa4hden viidest\xc3\xa4, mik\xc3\xa4 teoksen mukaan vastaa sanallista arviota \xe2\x80\x9dhuono\xe2\x80\x9d.\n_START_SECTION_\nJatko-osa\n_START_PARAGRAPH_\nMy\xc3\xb6s elokuvan jatko-osa Best of the Best II (1992) julkaistiin suomenkielisen\xc3\xa4 VHS-videona. Video-oppaan Kari Salminen piti sit\xc3\xa4 edelt\xc3\xa4j\xc3\xa4\xc3\xa4 parempana ja antoi sille kaksi t\xc3\xa4hte\xc3\xa4 viidest\xc3\xa4.'